ᱛᱟᱥᱠᱤᱱ ᱟᱦᱢᱮᱫᱽ

ᱛᱟᱥᱠᱤᱱ ᱟᱦᱢᱮᱫᱽ (ᱡᱟᱱᱟᱢ: ᱓ ᱮᱯᱨᱤᱞ ᱑᱙᱙᱒) ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱰᱷᱟᱠᱟ ᱨᱮᱭ ᱡᱟᱱᱟᱢ ᱟᱠᱟᱱ ᱢᱤᱫ ᱡᱮᱜᱮᱛᱟᱹᱨᱤ ᱠᱨᱤᱠᱮᱴᱟᱨ ᱠᱟᱱᱟᱭ᱾ ᱞᱮᱸᱜᱟ ᱛᱤ ᱵᱮᱴᱥᱢᱮᱱ ᱟᱨ ᱡᱚᱡᱚᱢ ᱛᱤ ᱵᱳᱞᱟᱨ ᱦᱤᱥᱟᱹᱵ ᱛᱮ ᱩᱱᱤ ᱫᱚᱭ ᱜᱟᱛᱮ ᱵᱟᱲᱟᱜᱼᱟ᱾ ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱨᱮ ᱩᱱᱤ ᱫᱚ ᱴᱩᱭᱮᱱᱴᱤ ᱴᱩᱭᱮᱱᱴᱤ ᱡᱮᱜᱮᱛᱟᱹᱨᱤ ᱟᱨ ᱢᱤᱫ ᱢᱟᱦᱟᱸ ᱨᱮᱱᱟᱜ ᱜᱟᱛᱮᱭ ᱮᱱᱮᱡ ᱵᱟᱲᱟᱜᱼᱟ᱾ ᱩᱱᱤ ᱫᱚ ᱞᱟᱦᱟᱛᱮ ᱯᱟᱹᱦᱤᱞ ᱠᱞᱟᱥ ᱠᱨᱤᱠᱮᱴ ᱟᱨ ᱮ ᱠᱞᱟᱥ ᱠᱨᱤᱠᱮᱴ ᱨᱮ ᱰᱷᱟᱠᱟ ᱢᱮᱴᱨᱚᱯᱳᱞᱤᱴᱚᱱ ᱫᱚᱞ ᱠᱷᱚᱱᱮ ᱜᱟᱛᱮᱣ ᱠᱟᱱᱟ᱾ ᱚᱱᱟ ᱥᱟᱶᱛᱮ ᱵᱟᱝᱞᱟᱫᱮᱥ ᱯᱨᱤᱢᱤᱭᱟᱨ ᱞᱤᱜᱽ ᱨᱮ ᱪᱤᱴᱟᱜᱟᱝ ᱠᱤᱝᱥ ᱫᱚᱞ ᱨᱮᱭ ᱜᱟᱛᱮ ᱵᱟᱲᱟᱜᱼᱟ᱾ ᱟᱨᱦᱚᱸ ᱩᱱᱤ ᱫᱚ ᱵᱟᱝᱞᱟᱫᱮᱥ ᱮᱹ ᱠᱨᱤᱠᱮᱴ ᱫᱚᱞ, ᱵᱟᱝᱞᱟᱫᱮᱥ ᱠᱨᱤᱠᱮᱴ ᱵᱳᱨᱰ ᱮᱠᱟᱫᱚᱥ,ᱵᱟᱝᱞᱟᱫᱮᱥ ᱚᱱᱩᱨᱫᱷᱚ-᱑᱙ ᱨᱮᱦᱚᱸᱭ ᱜᱟᱛᱮᱣᱠᱟᱱᱟ᱾ ᱒᱐᱑᱗ ᱥᱮᱨᱢᱟ ᱨᱮᱱᱟᱜ ᱒᱘ ᱢᱟᱨᱪ ᱰᱟᱢᱵᱩᱞᱟ ᱨᱮ ᱥᱨᱤᱞᱚᱝᱠᱟ ᱵᱤᱨᱩᱫᱷ ᱨᱮ ᱵᱟᱝᱞᱟᱫᱮᱥ ᱨᱮᱱ ᱢᱚᱬᱮ ᱵᱳᱞᱟᱨ ᱦᱤᱥᱟᱹᱵᱛᱮ ᱢᱤᱫ ᱢᱟᱦᱟᱸᱨᱤ ᱡᱮᱜᱮᱛᱟᱹᱨᱤ ᱜᱟᱛᱮᱨᱮ ᱩᱱᱤ ᱫᱚᱭ ᱦᱮᱴᱴᱨᱤᱠ ᱞᱮᱫᱟ᱾

 ᱜᱟᱛᱮ ᱡᱤᱭᱚᱱ 
ᱚᱠᱴᱚᱵᱚᱨ ᱒᱐᱑᱑ ᱥᱮᱨᱢᱟ ᱨᱮ ᱰᱷᱟᱠᱟ ᱢᱮᱴᱨᱚᱯᱳᱞᱤᱴᱚᱱ ᱫᱚᱞ ᱠᱷᱚᱱ ᱵᱚᱨᱤᱥᱟᱞ ᱠᱷᱚᱸᱰ ᱵᱤᱨᱩᱫᱷ ᱯᱟᱹᱦᱤᱞ ᱠᱞᱟᱥ ᱜᱟᱛᱮᱨᱮ ᱛᱟᱥᱠᱤᱱ ᱯᱟᱹᱦᱤᱞ ᱫᱷᱟᱣ ᱞᱮᱠᱟᱛᱮ ᱜᱟᱛᱮᱭ ᱮᱛᱦᱚᱵ ᱞᱮᱫᱟ᱾ ᱟᱭᱟᱜ ᱫᱚᱥᱟᱨ ᱴᱤ ᱴᱳᱭᱮᱱᱴᱤ ᱜᱟᱛᱮᱨᱮ ᱪᱤᱴᱟᱜᱟᱝ ᱠᱤᱝᱥ ᱯᱟᱸᱦᱴᱟ ᱠᱷᱚᱱ ᱫᱩᱨᱚᱱᱛᱚ ᱨᱟᱡᱽᱥᱟᱦᱤ ᱵᱤᱨᱩᱫᱷ ᱜᱟᱛᱮᱨᱮ ᱓᱑ ᱨᱟᱱ ᱨᱮ ᱔ ᱣᱤᱠᱮᱴ ᱮ ᱧᱟᱢ ᱞᱮᱫᱟ ᱟᱨ ᱚᱱᱟ ᱜᱟᱛᱮᱨᱮ ᱥᱮᱨᱟ ᱠᱷᱮᱞᱚᱣᱟᱲ ᱮ ᱦᱩᱭᱞᱮᱱᱟ᱾ ᱩᱱᱤᱭᱟᱜ ᱜᱚᱲ ᱵᱳᱞᱤᱝ ᱜᱚᱛᱤ ᱫᱚ ᱜᱷᱚᱱᱴᱟᱨᱮ ᱑᱔᱐ ᱠᱤᱞᱳᱢᱤᱴᱟᱨ᱾ 

 ᱡᱮᱜᱮᱛᱟᱹᱨᱤ ᱠᱨᱤᱠᱮᱴ 
᱑ ᱮᱯᱨᱤᱞ ᱒᱐᱑᱔ ᱥᱮᱨᱢᱟ ᱨᱮ ᱵᱟᱝᱞᱟᱫᱮᱥ ᱨᱮ ᱦᱩᱭᱞᱮᱱ ᱟᱭᱥᱤᱥᱤ ᱡᱮᱜᱮᱛᱟᱹᱨᱤ ᱴᱤ ᱴᱳᱭᱮᱱᱴᱤ ᱜᱟᱛᱮᱨᱮ ᱥᱩᱯᱟᱨ ᱴᱮᱱ ᱯᱚᱨᱵᱚ ᱨᱮ ᱚᱥᱴᱨᱮᱞᱤᱭᱟ ᱵᱤᱨᱩᱫᱷ ᱜᱟᱴᱮᱨᱮ ᱛᱟᱥᱠᱤᱱ ᱫᱚ ᱯᱟᱹᱦᱤᱞ ᱫᱷᱟᱣ ᱞᱮᱠᱟᱛᱮ ᱡᱮᱜᱮᱛᱟᱹᱨᱤ ᱜᱟᱛᱮᱭ ᱮᱛᱦᱚᱵ ᱞᱮᱫᱟ᱾ ᱒᱐᱑᱔ ᱥᱮᱨᱢᱟ ᱨᱮ ᱥᱤᱧᱚᱛ ᱠᱨᱤᱠᱮᱴ ᱫᱚᱞ ᱵᱤᱨᱩᱫᱷ ᱜᱟᱛᱮᱨᱮ ᱢᱤᱫ ᱢᱟᱦᱟᱸᱨᱤ ᱜᱟᱛᱮᱨᱮ ᱯᱟᱹᱦᱤᱞᱮ ᱜᱟᱛᱮᱞᱮᱱᱟ᱾ ᱚᱱᱟ ᱜᱟᱛᱮᱨᱮ ᱩᱱᱤ ᱕ ᱜᱚᱴᱟᱝ ᱣᱤᱠᱮᱴ ᱮ ᱦᱟᱢᱮᱴ ᱞᱮᱫᱟ᱾ ᱯᱟᱹᱦᱤᱞ ᱵᱟᱝᱞᱟᱫᱮᱥᱤ ᱠᱨᱤᱠᱮᱴᱟᱨ ᱦᱤᱥᱟᱹᱵᱛᱮ ᱛᱟᱥᱠᱤᱱ ᱫᱚ ᱯᱟᱹᱦᱤᱞ ᱜᱟᱛᱮᱨᱮᱜᱮ ᱕ ᱜᱚᱴᱟᱝ ᱣᱤᱠᱮᱴ ᱮ ᱦᱟᱢᱮᱴ ᱞᱮᱫᱟ᱾

᱒᱐᱑᱕ ᱥᱮᱨᱢᱟ ᱨᱮ ᱡᱮᱜᱮᱛ ᱡᱟᱠᱟᱛ ᱠᱨᱤᱠᱮᱴ ᱠᱟᱯ ᱜᱟᱛᱮ ᱞᱟᱹᱜᱤᱛ ᱔ ᱡᱟᱱᱩᱣᱟᱨᱤ ᱦᱤᱞᱟᱹᱜ ᱵᱟᱝᱞᱟᱫᱮᱥ ᱠᱨᱤᱠᱮᱴ ᱵᱳᱨᱰ ᱑᱕ ᱥᱚᱦᱮᱫ ᱟᱜ ᱧᱩᱛᱩᱢ ᱠᱚ ᱯᱟᱨᱥᱟᱞ ᱞᱮᱫᱟ᱾ ᱚᱱᱟ ᱫᱚᱞ ᱨᱮᱛᱟᱥᱠᱤᱱ ᱦᱚᱸ ᱠᱩ ᱫᱚᱦᱚ ᱞᱤᱫᱤᱭᱟ᱾ ᱕ ᱢᱟᱨᱪ ᱒᱐᱑᱕ ᱢᱟᱹᱦᱤᱛ ᱮᱥᱠᱚᱴᱞᱮᱱᱰ ᱵᱤᱨᱩᱫᱷ ᱜᱨᱩᱯ ᱨᱮᱱᱟᱜ ᱔ ᱟᱜ ᱜᱟᱛᱮᱨᱮ ᱩᱱᱤ ᱔᱓ ᱨᱟᱱ ᱮᱢ ᱠᱟᱛᱮ ᱓ ᱣᱤᱠᱮᱴᱮ ᱦᱟᱢᱮᱴ ᱞᱮᱫᱟ᱾ ᱚᱱᱟ ᱜᱟᱛᱮᱨᱮ ᱵᱟᱝᱞᱟᱫᱮᱥ ᱫᱚᱞ ᱖ ᱣᱤᱠᱮᱴ ᱛᱮᱠᱚ ᱡᱤᱛᱟᱹᱣ ᱞᱮᱱᱟ᱾

᱑᱒ ᱡᱟᱱᱩᱣᱟᱨᱤ ᱒᱐᱑᱗ ᱢᱟᱹᱦᱤᱛ ᱱᱤᱣᱡᱤᱞᱮᱱᱰ ᱥᱚᱯᱷᱚᱨ ᱨᱮ ᱛᱟᱥᱠᱤᱱ ᱦᱚᱸᱭ ᱛᱟᱸᱦᱮᱸᱠᱟᱱᱟ᱾ ᱱᱚᱣᱟ ᱫᱟᱲᱟᱱ ᱨᱮᱜᱮ ᱵᱟᱨ ᱴᱮᱥᱴ ᱨᱮᱱᱟᱜ ᱥᱤᱨᱤᱡᱽ ᱜᱟᱴᱮᱨᱮ ᱯᱟᱹᱦᱤᱞ ᱴᱮᱥᱴ ᱨᱮ ᱱᱤᱭᱩᱡᱤᱞᱮᱱᱰ ᱵᱤᱨᱩᱫᱷ ᱥᱩᱵᱷᱟᱥᱤᱥ ᱨᱟᱭ ᱥᱟᱶ ᱟᱭᱟᱜ ᱦᱚᱸ ᱴᱮᱥᱴ ᱚᱵᱷᱤᱥᱮᱠ ᱦᱩᱭᱞᱮᱱ ᱛᱟᱭᱟ᱾

 ᱵᱳᱞᱤᱝ ᱵᱤᱛᱚᱨᱠᱚ 
ᱛᱟᱥᱠᱤᱱᱟᱜ ᱵᱳᱞᱤᱝ ᱮᱠᱥᱚᱱ ᱵᱟᱝ ᱴᱷᱤᱠ ᱛᱟᱭᱟ ᱢᱮᱱᱛᱮ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱠᱷᱚᱱ ᱠᱤᱪᱷᱩᱜᱟᱱ ᱚᱠᱛᱚ ᱞᱟᱹᱜᱤᱛ ᱜᱟᱛᱮ ᱠᱷᱚᱱ ᱱᱤᱥᱤᱫᱽᱫᱷᱚᱭ ᱛᱟᱸᱦᱮᱸᱠᱟᱱᱟ᱾ ᱑᱙ ᱢᱟᱨᱪ ᱒᱐᱑᱖ ᱢᱟᱹᱦᱤᱛ ᱟᱭᱥᱤᱥᱤ ᱠᱷᱚᱱ ᱟᱨᱟᱯᱷᱟᱛ ᱥᱟᱱᱤ ᱟᱨ ᱛᱟᱥᱠᱤᱱᱟᱜ ᱵᱳᱞᱤᱝ ᱮᱠᱥᱚᱱ ᱵᱟᱝ ᱴᱷᱤᱠᱟ ᱢᱮᱱᱛᱮ ᱨᱤᱯᱳᱨᱴ ᱩᱰᱩᱝ ᱮᱱᱟ᱾ ᱴᱤ ᱴᱳᱭᱮᱱᱴᱤ ᱡᱮᱜᱮᱛ ᱡᱟᱠᱟᱛ ᱠᱟᱯ ᱜᱟᱛᱮᱨᱮ ᱟᱭᱟᱜ ᱡᱟᱜᱟ ᱨᱮ ᱵᱟᱝᱞᱟᱫᱮᱥ ᱫᱚᱞ ᱨᱮ ᱥᱩᱵᱷᱟᱜᱚᱛᱚ ᱦᱳᱢ ᱠᱩ ᱥᱮᱞᱮᱫᱽ ᱞᱤᱫᱤᱭᱟ᱾ ᱛᱟᱥᱠᱤᱱᱟ ᱵᱳᱞᱤᱝ ᱮᱠᱥᱚᱱ ᱱᱤᱥᱤᱫᱽᱫᱷᱚ ᱠᱷᱟᱹᱛᱤᱨ ᱟᱭᱢᱟ ᱞᱮᱠᱟᱱ ᱛᱟᱨᱠᱚ ᱵᱤᱛᱚᱨᱠᱟ ᱦᱩᱭ ᱟᱠᱟᱱᱟ᱾ ᱚᱱᱟᱠᱩ ᱱᱤᱭᱟᱹᱛᱮ ᱢᱤᱰᱤᱭᱟ ᱨᱮ ᱟᱭᱢᱟ ᱚᱞ ᱠᱩ ᱩᱰᱩᱝ ᱟᱠᱟᱱᱟ᱾ 

 ᱨᱮᱠᱚᱨᱰ ᱟᱨ ᱯᱚᱨᱤᱥᱚᱝᱠᱷᱟᱱ 

 ᱟᱨᱦᱚᱸ ᱧᱮᱞᱢᱮ 

 ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ
 ᱒᱐᱑᱕ ᱡᱮᱜᱮᱛ ᱡᱟᱠᱟᱛ ᱠᱨᱤᱠᱮᱴ ᱠᱟᱯ ᱫᱚᱞᱠᱚ
 ᱵᱟᱝᱞᱟᱫᱮᱥᱤ ᱢᱤᱫ ᱢᱟᱦᱟᱸᱨᱤ ᱠᱨᱤᱠᱮᱴᱟᱨ ᱠᱳᱣᱟᱜ ᱛᱟᱹᱞᱠᱟᱹ
ᱥᱟᱹᱠᱷᱭᱟᱹᱛ

 ᱵᱟᱨᱦᱮ ᱡᱚᱱᱚᱲ 


ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱ ᱠᱨᱤᱠᱮᱴᱟᱨ